Stengelen er kort og har opptil ti blader som sitter spiralstilt med 3/8 rotasjon. Midten av bladskaftet er ofte oppsvulmet og 2–5 cm tykt. Bladet er rundt, egg- eller nyreformet og opptil 15 cm i diameter med hjerteformet basis. Et opptil 6 cm langt akselblad omslutter basis av bladskaftet. I bladhjørnene vokser det periodevis fram utløpere som blir 10–50 cm lange før de løsner og gir opphav til nye planter.